Tiltale: Mann (57) kvalte venn til døde
Ifølge tiltalen skal 57-åringen først ha slått Bjarne Thilesen gjentatte ganger i hodet med en metallgjenstand. Deretter skal han ha kvalt ham med en pute, to plastposer og en ledning som var surret rundt halsen. Dødsårsaken var kvelning. Drapet skjedde på Oppsal 1. oktober 2011.Tiltalte har tidligere forklart at han lot vennen flytte inn i leiligheten sin på Oppsal. Om morgenen på drapsdagen, skal ha blitt holdt innesperret og utsatt for vold fra avdøde. Ett døgn etter drapet ble politiet varslet om drapet. Det var tiltaltes daværende advokat som varslet om hendelsen. Politiet rykket ut til den aktuelle adressen og fant avdøde. 57-åringen ble pågrepet på en annen adresse kort tid senere.Tiltalte har tidligere hevdet at han drepte i selvforsvar. Han har erkjent de faktiske forhold. Det er ikke kjent hvordan han stiller seg til tiltalen. Drapssaken starter i Oslo tingrett 11. november. Det er satt av tre dager til behandling av saken.
En 57 år gammel mann er tiltalt for å ha drept vennen Bjarne Thilesen (55) i en leilighet på Oppsal i Oslo.